**Ministru kabineta noteikumu projekta** **“Darbības programmas „Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta mērķis ir noteikt darbības programmas „Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas nosacījumus.Tiesību akts stāsies spēkā pēc tā publicēšanas Latvijas Vēstnesī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti pēc Ekonomikas ministrijas iniciatīvas saskaņā ar Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ekonomikas ministrija sadarbībā ar Centrālo finanšu un līgumu aģentūru laikā no 2016.gada decembra līdz 2017.gada maijam organizēja projektu iesniegumu pieņemšanu Darbības programmas „Izaugsme un nodarbinātība” (turpmāk – darbības programma) 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” (turpmāk – SAM 4.1.1.) pirmās atlases kārtas ietvaros un laikā no 2018.gada marta līdz 2018.gada jūnijam organizēja projektu iesniegumu pieņemšanu SAM 4.1.1. otrās projektu iesniegumu atlases kārtas ietvaros. SAM 4.1.1 Pirmās atlases kārtas ietvaros tika iesniegti 37 projekti, no kuriem īstenošanā esoši vai pabeigti ir kopumā 23 projekti, kuru kopējais pieprasītais Kohēzijas fonda (turpmāk – KF) finansējums ir 5 885 308 *euro*. Savukārt otrās atlases kārtas ietvaros tika iesniegts 41 projekts, no kuriem atbalstīti 23 projekti, kuru kopējais pieprasītais KF finansējums ir 6 168 725 *euro*. Analizējot SAM 4.1.1. pirmās un otrās projektu iesniegumu atlases kārtas ietvaros īstenošanā esošajos un pabeigtajos projektos (dati par īstenošanā esošajiem un pabeigtajiem projektiem fiksēti uz 2019.gada 9.oktobri) plānotos sasniedzamos rādītājus, secināms, ka plānoto rādītāju izpilde pirmās un otrās kārtas ietvaros ir šāda:* komersantu skaits, kas saņēmuši atbalstu – 40 komersanti jeb 160% no darbības programmā noteiktās sasniedzamās vērtības (25 komersanti);
* enerģijas ietaupījums atbalstu saņēmušajiem komersantiem 107 219 MWh/gadā, kas būtiski pārsniedz darbības programmā noteikto – 4 395 MWh/gadā;
* no atjaunojamiem energoresursiem ražotā papildjauda plānota 9,5 MW, kas pārsniedz darbības programmā norādīto – 5,4 MW;
* aprēķinātais siltumnīcefekta gāzu samazinājums – 12 327 CO2 ekvivalenta tonnas, kas pārsniedz darbības programmā noteikto rādītāju 6 757 CO2 ekvivalenta tonnas.

Sākotnēji neprecīzu pieņēmumu dēļ attiecībā uz rādītājiem, kādus ir iespējams sasniegt ar pieejamo finansējumu SAM 4.1.1. ietvaros, Ekonomikas ministrija rosinās veikt grozījumus darbības programmā un precizēt rādītājus atbilstoši faktiskajai situācijai. Ņemot vērā augsto rādītāju izpildi, secināms, ka projektos veiktās investīcijas ir ar augstu atdevi un sniedz būtisku pozitīvu ieguldījumu Latvijas energoefektivitātes mērķu sasniegšanā, kas aprakstīti Apstrādes rūpniecības nozares energoefektivitātes paaugstināšanas un finanšu pieejamības *Ex ante* izvērtējumā Eiropas Savienības struktūrfondu un Kohēzijas fonda 2014.-2020.gada plānošanas periodam. Ņemot vērā iepriekš minēto un ņemot vērā uzņēmēju augsto interesi par līdzvērtīgas atlases kārtas atkārtotu īstenošanu, kas tikusi pausta gan telefoniski, gan Ekonomikas ministrijas organizētu semināru ciklu Rīgā un Latvijas reģionos laikā, Ekonomikas ministrija ir izstrādājusi Ministru kabineta noteikumu projektu “Darbības programmas „Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” trešās projektu iesniegumu atlases kārtas īstenošanas noteikumi” (turpmāk – noteikumu projekts) ar mērķi noteikt nosacījumus SAM 4.1.1. trešās kārtas īstenošanai.Šobrīd SAM 4.1.1. trešās kārtas īstenošanai pieejams KF finansējums 11 679 793 *euro* apmērā, ko veido SAM 4.1.1. pirmās un otrās kārtas pieejamā finansējuma pārpalikums (pirmās atlases kārtas ietvaros pieejamais KF finansējums 8 360 396 *euro*, pieprasītais 5 885 307 *euro*, bet otrās atlases kārtas ietvaros pieejamais KF finansējums 15 373 430 *euro*, pieprasītais 6  168 725 *euro* (pieprasītais finansējums fiksēts uz 2019.gada 9.oktobri)). Vienlaikus tiek veikti grozījumi SAM 4.1.1. pirmās un otrās projektu iesniegumu atlases kārtas regulējošajos Ministru kabineta noteikumos, novirzot neizmantoto finansējumu 11 679 793 *euro* apmērā SAM 4.1.1 trešās kārtas īstenošanai. Lai nodrošinātu informācijas izsekojamību, noteikumu projekti par grozījumiem SAM 4.1.1. pirmās un otrās atlases kārtas regulējošajos Ministru kabineta noteikumos un noteikumu projekts par SAM 4.1.1 trešās kārtas īstenošanu tiek virzīti saskaņošanai vienlaicīgi. Pēc Komisijas lēmuma par rezerves piešķiršanu, Ekonomikas ministrija veiks vajadzīgos grozījumus MK noteikumos, lai nodrošinātu SAM 4.1.1. KF rezerves 2 015 429 *euro* apmērā pārdali SAM 4.3.1. trešās kārtas īstenošanai Izdevumu pozīcijas SAM 4.1.1. otrās projektu iesniegumu atlases kārtas ietvaros atbilst darbības programmas “Izaugsme un nodarbinātība” noteiktajiem intervences kodiem – 68 “Energoefektivitāte un projektu demonstrēšana MVU un atbalsta pasākumi” un 70 “Energoefektivitāte lielajos uzņēmumos”.Līdzvērtīgi kā SAM 4.1.1. pirmās un otrās atlases kārtas ietvaros, arī trešās kārtas ietvaros finansējuma saņēmēji ir Latvijas Republikā reģistrēti sīkie (mikro), mazie, vidējie un lielie uzņēmumi, kuru viena no darbības nozarēm ir apstrādes rūpniecība (NACE 2.red. C sadaļa, izņemot C12 – tabakas izstrādājumu ražošana). Ņemot vērā iepriekšējo atlases kārtu ietvaros konstatētos specifiskos gadījumus, kad atbalsta pretendents vienlaicīgi darbojas vairākās nozarēs, norādāms, ka, ņemot vērā SAM 4.1.1. trešās atlases kārtas mērķi, atbalstāmas ir investīcijas ēkās, inženiersistēmās un iekārtās, kas ir saistītas ar uzņēmuma darbību apstrādes rūpniecībā. Proti, ja atbalsta pretendents veic darbības arī citās nozarēs, kas nav apstrādes rūpniecība, ieguldījumi ir attiecināmi tikai uz pasākumiem, kas attiecināmi uz uzņēmuma darbību apstrādes rūpniecībā.SAM 4.1.1. otrās kārtas ietvaros tika noteikts, ka specifiskā atbalsta ietvaros vienam finansējuma saņēmējam un tā saistītajiem uzņēmumiem maksimāli pieejamais KF finansējuma apmērs ir 1 000 000 *euro,* tādējādi radot ierobežojumu uz visu specifiskā atbalsta mērķi, nevis tikai konkrēto atlases kārtu.Lai veicinātu KF investēšanu, SAM 4.1.1. trešās atlases kārtas ietvaros ierobežojums tiek noteikts tikai uz atlases kārtu, t.i., vienam finansējuma saņēmējam un viņa saistītajām personām maksimāli pieejamais KF finansējuma apmērs SAM 4.1.1. trešās atlases kārtas ietvaros ir 1 000 000 *euro*. Atbilstoši plānots veikt grozījumus arī SAM 4.1.1. otro atlases kārtu regulējošajos Ministru kabineta noteikumos, lai ļautu uzņēmumiem un to saistītajiem uzņēmumiem, kas atbalstu saņēmuši iepriekšējo atlases kārtu ietvaros, veicināt energoefektivitāti un iesniegt projektus arī SAM 4.1.1. trešās kārtas ietvaros. Tā pat kā SAM 4.1.1. pirmās un otrās projektu iesniegumu atlases kārtas ietvaros, arī trešās kārtas ietvaros visiem finansējuma saņēmējiem tiek piemērota vienāda maksimālā KF atbalsta intensitāte 30% apmērā no kopējām projekta attiecināmajām izmaksām un atbalsts tiek sniegts granta veidā. Izstrādājot SAM 4.1.1. sākotnējo novērtējumu, kura ietvaros tika analizētas tirgus nepilnības attiecībā uz to, vai SAM 4.1.1. ietvaros efektīvākais atbalsta veids būtu finanšu instruments vai grants, tika secināts, ka finanšu instruments nav efektīvākais atbalsta veids energoefektivitātes projektos apstrādes rūpniecībās, kas ir saistīts ar apstrādes rūpniecības produktu ciklu, kas ir stipri īsāks par tradicionālo aizdevumu atmaksas periodu. Ņemot vērā ierobežotos ES fondu līdzekļus, efektīvākais veids, kā spējam vienlaikus atbalstīt pēc iespējas vairāk apstrādes rūpniecības uzņēmumus un tajā pat laikā nodrošināt izvirzīto iznākuma rādītāju sasniegšanu, ir noteikt vienu atbalsta intensitāti grantam visu lielumu uzņēmumiem – 30%. Vienlaikus norādām, ka intensitātes nosacījumi, kas noteikti Komisijas regulas Nr.651/2014 38.panta 5. un 6.punktos, tiek attiecināti uz atbalsta kumulāciju, kas ir pieļaujama SAM 4.1.1. ietvaros.Pēc līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu atbilstoši normatīvajam aktam par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020.gada plānošanas periodā, nodrošina finansējuma saņēmējam avansa un starpposma maksājumus, kuru kopsumma nepārsniedz 90% no projektam piešķirtā Kohēzijas fonda finansējuma, saskaņā ar MK noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.–2020.gada plānošanas periodā” (turpmāk – MK noteikumi Nr.130) 16. un 19.punktu. Saskaņā ar Eiropas Parlamenta un Padomes regulas (ES) Nr. 1303/2013 (2013. gada 17. decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, 131. panta 4. punkta b) apakšpunktu, avansa maksājums nepārsniedz 40% no projektam piešķirtā Kohēzijas fonda līdzfinansējuma. Saskaņā ar 2015.gada 17.marta MK noteikumu Nr.130 28.2.apakšpunktu finansējuma saņēmējam piešķirtais avansa maksājums ir jāizlieto sešu mēnešu laikā.Atbalsts SAM 4.1.1. trešās projektu iesniegumu atlases kārtas ietvaros tiek sniegts saskaņā ar Komisijas regulas Nr.651/2014 38.pantu “Ieguldījumu atbalsts energoefektivitātes pasākumiem”. Šis atbalsts SAM 4.1.1. trešās projektu iesniegumu atlases kārtas ietvaros var tikt kumulēts ar atbalstu citās valsts atbalsta programmās, tajā skaitā ar *de minimis* atbalstu, kopsummā nepārsniedzot Komisijas regulas Nr.651/2014 38.panta 4., 5. un 6.punktā minētos intensitātes ierobežojumus un maksimāli pieļaujamo *de minimis* atbalsta apmēru, kas noteikts Komisijas regulas Nr.1407/2013 3. panta 2. punktā.SAM 4.1.1. trešās atlases kārtas ietvaros precizēts atbalstāmo darbību loks, t.i., ieguldījumus veic ne tikai rūpnieciskās ražošanas ēkās, bet arī noliktavās (ēkām jāatbilst būvju klasifikācijas kodam 125 saskaņā ar būvju klasifikācijas noteikumiem, inženierbūvēs, ražošanas iekārtās un inženiersistēmās). Vienlaikus gan izvirzīts nosacījums, ka investīcijas noliktavu ēku energoefektivitātes uzlabošanai ir attiecināmas tikai gadījumā, ja ēkā tiek patērēta enerģija mikroklimata regulēšanai un noliktavas ēka ir tiešā veidā saistīta ar projekta iesniedzēja saražotās produkcijas vai izejvielu uzglabāšanu. Attiecināmo ēku loks paplašināts, jo, komunicējot ar uzņēmumiem un redzot faktisko situāciju apstrādes rūpniecības uzņēmumos, konstatēts, ka apstrādes rūpniecības uzņēmumu teritorijās nereti ir noliktavu ēkas, kurās tiek izmantots liels enerģijas daudzums mikroklimata uzturēšanai, lai nodrošinātu ražošanas procesam nepieciešamo izejvielu vai galaprodukcijas kvalitāti. Darbības programma nosaka SAM 4.1.1. ietvaros indikatīvās atbalstāmās darbības, tostarp apstrādes rūpniecības uzņēmumu ēku energoefektivitātes uzlabošanas pasākumi, nenosakot, ka tās var būt tikai ražošanas ēkas. Savukārt no atbalstāmo darbību loka izslēgta darbība “energoefektivitātes paaugstināšana esošajās ražošanas tehnoloģiskajās iekārtās un ražošanas tehnoloģisko procesu nodrošinošo blakusprocesu iekārtās”, jo pēc pirmo divu atlases kārtu īstenošanas secināts, ka enerģijas ietaupījumus no minētās darbības ir ļoti sarežģīti novērtēt un pierādīt, kas rada dažādas problēmsituācijas ne tikai projektu iesniegumu vērtēšanas, bet arī uzraudzības procesā. Trešās projektu iesniegumu atlases kārtas ietvaros vienā projekta iesniegumā var iekļaut investīcijas vairākās ražošanas ēkās, kuras:- atrodas vienā rūpnieciskās apbūves teritorijā;- ir projekta iesniedzēja īpašumā, nomā vai valdījumā;- ir nepieciešamas vienota ražošanas procesa nodrošināšanai.Noteikumu projekta 19.punktā noteikts, ka Projekta iesniedzējam ir īpašumtiesības uz iekārtām, kuras projekta ietvaros plānots aizvietot ar energoefektīvākām iekārtām. Īpašumtiesības apliecina ar grāmatvedības uzskaites kartītes kopijām, tās pievienojot pie projekta iesnieguma. Atšķirībā no SAM 4.1.1 pirmās un otrās atlases kārtas, trešajā kārtā izvirzīts ierobežojums attiecībā uz apgaismojuma maiņas projektiem. Proti, ņemot vērā, ka apgaismojuma nomaiņas investīcijas ir tādas, kas atmaksājas salīdzinoši ātri, līdz pieciem gadiem, kas atbilst uzņēmuma biznesa ciklam. Kā norādīts Apstrādes rūpniecības nozares energoefektivitātes paaugstināšanas un finanšu pieejamības *Ex ante* izvērtējumā[[1]](#footnote-2), grantu finansējums samazina energoefektivitātes pasākumu atmaksāšanās laiku, padarot to salīdzināmu ar uzņēmuma biznesa ciklu. Ņemot vērā minēto, noteikumu projekts paredz atļaut apgaismojuma nomaiņu, ja apgaismojuma nomaiņas attiecināmo izmaksu kopsumma nepārsniedz 30% no projekta kopējām attiecināmajām izmaksām, tādējādi veicinot kompleksu projektu īstenošanu. Papildus, lai veicinātu visas ražošanas teritorijas energoefektivitāti, SAM 4.1.1. trešās atlases kārtas ietvaros attiecināma arī āra apgaismojuma nomaiņa, ievērojot iepriekš minēto nosacījumu. Attiecībā uz dokumentāciju, kas obligāti iesniedzama, lai pierādītu energoefektivitātes ietaupījumus un to aprēķinus, SAM 4.1.1. pirmās un otrās kārtas ietvaros tika definēts, ka nepieciešams obligāti iesniegt Ēkas energosertifikātu, rūpniecisko energoauditu vai energopārvaldības sistēmas vai papildinātās vides pārvaldības sistēmas sertifikāta kopiju (atkarībā no uzņēmuma lieluma) un pārskatu par ēkas energosertifikāta aprēķinos izmantotajām ievaddatu vērtībām un ražošanas procesa novērtējumu. Pēc projektu iesniegumu izskatīšanas pieredzes tika konstatēts, ka vairumā gadījumu minētā dokumentācija ir neprecīza un informācija nesakrīt ar Pārskata datiem, piemēram, rūpnieciskais energoaudits var būt izstrādāts, piemēram, pirms diviem gadiem, kā rezultātā enerģijas patēriņa dati kļūst neaktuāli. Lai atvieglotu SAM 4.1.1. trešās kārtas projektu atlases procesu, noteikumu projekts paredz, ka visi projekta iesniedzēji iesniedz Pārskatu par rūpnieciskās ražošanas energoefektivitātes novērtējuma aprēķinos izmantotajām ievaddatu vērtībām (MK noteikumu 1.pielikums) un Ēkas energosertifikātu, ja projektā paredzētas investīcijas energoefektivitātes paaugstināšanas pasākumiem ražošanas ēkā vai noliktavā, tajā skaitā inženiersistēmās, neatkarīgi no tā, vai inženierkomunikācijas nodrošina ražošanas procesa darbību vai tikai ēkas mikroklimatu.Attiecībā uz ieguldījumiem siltumenerģijas un elektroenerģijas ražošanas avotos, kuros izmanto atjaunojamos energoresursus (noteikumu projekta 26.10.apakšpunkts), norādāms, ka uzņēmumiem var tikt attiecinātas izmaksas, kas saistītas ar tādu jaunu sadedzināšanas un elektroenerģijas ražošanas iekārtu iegādi, kas nodrošina normatīvajā aktā par kārtību, kādā novērš, ierobežo un kontrolē gaisu piesārņojošo vielu emisiju no sadedzināšanas iekārtām, noteikto gaisu piesārņojošo vielu emisijas robežvērtību izpildi.Noteikumu projekta 26.1.3 un 26.2.apakšpunktā minētās izmaksas ir attiecināmas arī tādiem projektiem, kuru ietvaros netiek veikti ēku energoefektivitātes paaugstināšanas pasākumi, bet projektā plānoto iekārtu uzstādīšanai ir nepieciešams veikt būvdarbus, t.sk. sagatavot tehnisko dokumentāciju un veikt būvuzraudzību un autoruzraudzību. Minētajā gadījumā uz projektu attiecināms gan noteikumu projekta 29.punkta, gan 30.punkta nosacījumi. Noteikumu projekta 26.1.3.apakšpunktā minētās izmaksas ir attiecināmas gadījumos, kad projekta ietvaros ir plānota būvniecība.Noteikumu projekts paredz, ka projektā darbus var uzsākt ar dienu, kad sadarbības iestādē saņemts projekta iesniegums. Kā izņēmuma gadījumi noteikti MK noteikumu 26.1. un 26.3.apakšpunktā minētās izmaksas, kas var būt radušās jau pirms projekta iesniegšanas, bet ne agrāk kā no 2019.gada 2.maija. Šāds datums tika noteikts, jo jau aprīļa beigās noteikumu projekts tika ievietots Uzraudzības komitejas e-portfelī, kas radīja interesi no uzņēmēju puses. Ņemot vērā, ka sabiedrība jau tika informēta par to, ka būs pieejama trešā atlases kārta un ka tehniskās dokumentācijas sagatavošana ir laikietilpīgs process, minētās izmaksas ir attiecināmas jau no 2019.gada 2.maija. Iepirkumu, kas nepieciešams projekta īstenošanai, finansējuma saņēmējs veic saskaņā ar normatīvajiem aktiem iepirkumu jomā. Iepirkuma procedūras rezultātā tiek slēgti piegādes vai pakalpojuma līgumi, kuru ietvaros cita starpā var tikt paredzēta iekārtu piegāde un lietotājā instruktāža par piegādātās iekārtas lietošanu.Lai nodrošinātu SAM 4.1.1. ietvaros noteikto iznākuma rādītāju sasniegšanu, finansējuma saņēmējiem ir noteikts pienākums piecus gadus pēc projekta īstenošanas pabeigšanas ik gadu līdz 31.janvārim iesniegt darbības pārskatu sadarbības iestādei, kas sagatavots atbilstoši noteikumu projekta 2.pielikumam, kurā iekļauta informācija par enerģijas patēriņu ēkā vai konkrētajā ražošanas procesā un citiem saistošajiem rādītājiem. Vienlaikus, iesniedzot projekta pieteikumu, projekta iesniedzējam ir jāsniedz informācija, kas ļauj pārliecināties, ka pēc projekta īstenošanas, tiks nodrošināts, ka:* plānotais enerģijas ietaupījums pēc energoefektivitātes paaugstināšanas pasākumu īstenošanas ir ne mazāk kā 15% gadā no pārskatā “Pārskats par rūpnieciskās ražošanas energoefektivitātes novērtējuma aprēķinos izmantotajām ievaddatu vērtībām” aprēķinātā enerģijas patēriņa pirms energoefektivitātes paaugstināšanas pasākumu īstenošanas konkrētajā ražošanas procesā, ražošanas tehnoloģisko procesu nodrošinošajā blakusprocesā vai rūpnieciskās ražošanas ēkas, noliktavas, kurā tiek veiktas investīcijas, siltumenerģijas patēriņā;
* plānotais siltumenerģijas patēriņš ēkas apkurei pēc energoefektivitātes paaugstināšanas pasākumu īstenošanas nepārsniedz 110 kWh/m2 gadā, ja projekta ietvaros plānots veikt noteikumu projekta 26.4.un 26.5. apakšpunktā minētās darbības;
* ražošanas ēku, noliktavu vismaz piecus gadus pēc projekta realizēšanas izmanto ražošanas vajadzībām apstrādes rūpniecības nozarē;
* tiks uzstādīti elektroenerģijas un siltumenerģijas skaitītāji, lai nodrošinātu projekta rezultātu monitoringu.

Finansējuma saņēmējs nodrošina projektā sasniegto rezultātu uzturēšanu no saviem privātajiem līdzekļiem.Ņemot vērā, ka SAM 4.1.1. viens no noteiktajiem rādītājiem ir enerģijas patēriņa samazinājums apstrādes rūpniecības komersantiem, SAM 4.1.1. ir pozitīva ietekme uz Eiropas Savienības Stratēģijas Baltijas jūras reģionam ietvaros noteikto mērķi “kopējā enerģijas patēriņa samazināšana reģiona valstīs”, kas noteikts saskaņā ar Eiropas Parlamenta un Padomes 2012.gada 25.oktobra Direktīvu 2012/27/ES par energoefektivitāti, ar ko groza Direktīvas 2009/125/EK un 2010/30/ES un atceļ Direktīvas 2004/8/EK un 2006/32/EK (turpmāk - Direktīva 2012/27/ES). |
| 3. | Projekta izstrādē iesaistītās institūcijas un publikas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | SAM 4.1.1. un atlases kārtas mērķa grupa ir mikro (sīkie), mazie, vidējie un lielie uzņēmumi, kas veic saimniecisko darbību apstrādes rūpniecības nozarēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektam ir pozitīva ietekme uz tautsaimniecību, jo tiek veicināta efektīva energoresursu izmantošana, enerģijas patēriņa samazināšana un pāreja uz atjaunojamiem energoresursiem. Vērtējot projektu īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajiem finansējuma saņēmējiem, ne fondu vadībā iesaistītajām institūcijām.Iesniegto projektu iesniegumu pieņemšanu un vērtēšanu nodrošinās Centrālā finanšu un līgumu aģentūra kā sadarbības iestāde.  |
| 3. | Administratīvo izmaksu monetārs novērtējums | Sadarbības iestādes un atbildīgās iestādes ES fondu administrēšanas izmaksas plānots segt no Eiropas Savienības struktūrfondu un Kohēzijas fonda 2014.-2020.gada plānošanas perioda tehniskās palīdzības projekta līdzekļiem. |
| 4.  | Atbilstības izmaksu monetārs novērtējums | Noteikumu projektam nav ietekmes uz atbilstības izmaksām. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020 | 2021 | 2022 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 2 500 000 | 0 | 4 587 333 | 4 592 460 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 2 500 000 | 0 | 4 587 333 | 4 592 460 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 2 500 000 | 0 | 4 587 333 | 4 592 460 |
| 2.1. valsts pamatbudžets | 0 | 0 | 0 | 2 500 000 | 0 | 4 587 333 | 4 592 460 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | SAM 4.1.1. projektu iesniegumu atlases trešās kārtas ietvaros iesniegto projektu īstenošana tiks uzsākta ne ātrāk kā 2020.gadā, tādējādi plānots, ka izdevumu pozīcija būs 2 500 000 *euro*, kad tiks pieprasīti pirmie avansa maksājumi. 2021.gadā izdevumi plānoti 4 587 333 *euro*, ko veido avansa maksājumi un starpposma maksājumi, bet 2022.gadā plānoti izdevumi 4 592 460 *euro*,. SAM 4.1.1. trešās atlases kārtas ietvaros finansējums ir KF finansējums 30% apmērā, privātais finansējums 70% apmērā.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Finansējuma sadalījums pa gadiem ir norādīts indikatīvi un var tikt precizēts pēc projektu apstiprināšanas SAM 4.1.1. ietvaros. Projekta iesniedzēji projektā paredzētās darbības var uzsākt ar brīdi, kad sadarbības iestāde ir saņēmusi projekta iesniegumu, tādējādi arī izmaksu attiecināmības periods ir sākot ar dienu, kad projekts ir iesniegts sadarbības iestādē. Izņēmums ir tehniskās dokumentācijas izstrādes izmaksas (noteikumu projekta 26.1.apakšpunkts) un projekta vadības izmaksas (noteikumu projekta 26.3.apakšpunkts), kuras var rasties arī pirms projekta iesniegšanas sadarbības iestādē, bet ne agrāk kā no 2019.gada 2.maija, bet šajā gadījumā tās tiek segtas ar *de minimis* atbalstu uzņēmumiem. Minētā prasība ir noteikta, ņemot vērā to, ka tehniskās dokumentācijas izstrāde ir sarežģīts un laikietilpīgs process, kuru nepieciešams uzsākt savlaicīgi. Uzņēmumiem jau šobrīd ir pieejami atlases kritēriji un kritēriju piemērošanas metodika atlases kārtas ietvaros, tādējādi ir paredzams, ka darbs pie tehniskās dokumentācijas izstrādes tiks nodrošināts jau šobrīd, lai uz projektu iesniegumu atlases brīdi dokumentācija būtu savlaicīgi un kvalitatīvi izstrādāta. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Lai ļautu uzņēmumiem un to saistītajiem uzņēmumiem, kas atbalstu saņēmuši iepriekšējo atlases kārtu ietvaros, veicināt energoefektivitāti un iesniegt projektus arī SAM 4.1.1. trešās kārtas ietvaros, kā arī, lai novirzītu SAM 4.1.1. pirmās un otrās atlases kārtas ietvaros neizmantoto KF finansējumu 10 622 310 *euro* apmērā SAM 4.1.1 trešās kārtas īstenošanai, un nodrošinātu informācijas izsekojamību ar noteikumu projektu vienlaicīgi tiek virzīti grozījumi:1. SAM 4.1.1. pirmo atlases kārtu regulējošajos Ministru kabineta 2016.gada 6.septembra noteikumos Nr.590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi”;
2. SAM 4.1.1.otro atlases kārtu regulējošajos Ministru kabineta 2018.gada 16.janvāra noteikumos Nr.38 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” otrās projektu iesniegumu atlases kārtas īstenošanas noteikumi”.

Noteikumu projekts par SAM 4.1.1. trešās kārtas nosacījumiem Ministru kabinetā tiks virzīts vienlaicīgi ar augstāk minētajiem grozījumiem SAM 4.1.1. pirmo un otro kārtu regulējošajos noteikumos.  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts atbilst šādiem Eiropas Savienības tiesību aktiem:1. Eiropas Parlamenta un Padomes 2018. gada 18. jūlija regula (ES, Euratom) Nr. 2018/1046 ar finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 atcelšanu (turpmāk – Regula Nr.2018/1046);
2. Komisijas 2014.gada 17.jūnija Regulu (ES) Nr.651/2014 ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (ES Oficiālais Vēstnesis, 2014.gada 26.jūnijs, Nr.L 187/1) (turpmāk – Komisijas regula Nr.651/2014);
3. Komisijas 2013.gada 18.decembra Regulu (ES) Nr.1407/2013 par Līguma par ES darbību 107.un 108.panta piemērošanu *de minimis* atbalstam (ES Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013);
4. Eiropas Parlamenta un Padomes 2013.gada 17.decembra Regulas (ES) Nr.1300/2013 par Kohēzijas fondu un ar ko atceļ Regulu (EK) Nr. 1080/2006 (turpmāk – Regula Nr.1300/2013);
5. Eiropas Parlamenta un Padomes 2013.gada 17.decembra Regula Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Regula Nr.1303/2013);
6. Komisijas 2004. gada 21. aprīļa regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai, 10. pantu, tiem pieskaitot 100 bāzes punktus (turpmāk – Komisijas regula Nr.794/2004).
 |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr.2018/1046 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.2018/1046 33.pants | Noteikumu projekta 29.3.apakšpunkts | Pārņemts pilnībā | Neparedz stingrākas prasības |
| Attiecīgā ES tiesību akta datums, numurs un nosaukums | Komisijas regula Nr.651/2014 |
| A | B | C | D |
| Komisijas regulas Nr.651/2014 I pielikuma 3.panta 3.punkts | 7.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.panta 4. punkts | 8.punkts | Pārņemts pilnībā | Paredz stingrākas prasībasIzstrādājot SAM 4.1.1. sākotnējo novērtējumu, kura ietvaros tika analizētas tirgus nepilnības attiecībā uz to, vai SAM 4.1.1. ietvaros efektīvākais atbalsta veids būtu finanšu instruments vai grants, tika secināts, ka finanšu instruments nav efektīvākais atbalsta veids energoefektivitātes projektos apstrādes rūpniecībās, kas ir saistīts ar apstrādes rūpniecības produktu ciklu, kas ir stipri īsāks par tradicionālo aizdevumu atmaksas periodu. Ņemot vērā ierobežotos ES fondu līdzekļus, efektīvākais veids, kā spējam vienlaikus atbalstīt pēc iespējas vairāk apstrādes rūpniecības uzņēmumus un tajā pat laikā nodrošināt izvirzīto iznākuma rādītāju sasniegšanu, ir noteikt vienu atbalsta intensitāti grantam visu lielumu uzņēmumiem – 30%. Vienlaikus norādām, ka intensitātes nosacījumi, kas noteikti Komisijas regulas Nr.651/2014 38.panta 5. un 6.punktos, tiek attiecināti uz atbalsta kumulāciju, kas ir pieļaujama SAM 4.1.1. ietvaros. |
| Komisijas regulas Nr.651/2014 1.panta 4.punkts  | 22.2.apakšpunkts | Pārņemts pilnībā | Neparedz stingrākas prasības |
| Komisijas regulas Nr.651/2014 2.panta 18.punkts | 22.2.apakšpunkts | Pārņemts pilnībā | Neparedz stingrākas prasības |
| Komisijas regulas Nr.651/2014 1.panta 2. un 3.punkts | 23.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.panta 2.punkts | 25.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 2.panta 23.punkts | 35.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.pants | Vispārīgā atsauce 45.punktā | Pārņemts pilnībā | Neparedz stingrākas prasības |
| Komisijas regulas Nr.651/2014 38.panta 3.punkts | 47.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 1.pielikums | 48.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 2.panta 24.punkts | 49.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.panta 4., 5. un 6.punkts | 52.punkts | Pārņemts pilnībā | Paredz stingrākas prasībasIzstrādājot SAM 4.1.1. sākotnējo novērtējumu, kura ietvaros tika analizētas tirgus nepilnības attiecībā uz to, vai SAM 4.1.1. ietvaros efektīvākais atbalsta veids būtu finanšu instruments vai grants, tika secināts, ka finanšu instruments nav efektīvākais atbalsta veids energoefektivitātes projektos apstrādes rūpniecībās, kas ir saistīts ar apstrādes rūpniecības produktu ciklu, kas ir stipri īsāks par tradicionālo aizdevumu atmaksas periodu. Ņemot vērā ierobežotos ES fondu līdzekļus, efektīvākais veids, kā spējam vienlaikus atbalstīt pēc iespējas vairāk apstrādes rūpniecības uzņēmumus un tajā pat laikā nodrošināt izvirzīto iznākuma rādītāju sasniegšanu, ir noteikt vienu atbalsta intensitāti grantam visu lielumu uzņēmumiem – 30%. Vienlaikus norādām, ka intensitātes nosacījumi, kas noteikti Komisijas regulas Nr.651/2014 38.panta 5. un 6.punktos, tiek attiecināti uz atbalsta kumulāciju, kas ir pieļaujama SAM 4.1.1. ietvaros. |
| Komisijas regulas Nr.651/2014 8.panta 4.punkts  | 53.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.panta 4., 5. un 6.punkts | 53.punkts | Pārņemts pilnībā | Paredz stingrākas prasībasIzstrādājot SAM 4.1.1. sākotnējo novērtējumu, kura ietvaros tika analizētas tirgus nepilnības attiecībā uz to, vai SAM 4.1.1. ietvaros efektīvākais atbalsta veids būtu finanšu instruments vai grants, tika secināts, ka finanšu instruments nav efektīvākais atbalsta veids energoefektivitātes projektos apstrādes rūpniecībās, kas ir saistīts ar apstrādes rūpniecības produktu ciklu, kas ir stipri īsāks par tradicionālo aizdevumu atmaksas periodu. Ņemot vērā ierobežotos ES fondu līdzekļus, efektīvākais veids, kā spējam vienlaikus atbalstīt pēc iespējas vairāk apstrādes rūpniecības uzņēmumus un tajā pat laikā nodrošināt izvirzīto iznākuma rādītāju sasniegšanu, ir noteikt vienu atbalsta intensitāti grantam visu lielumu uzņēmumiem – 30%. Vienlaikus norādām, ka intensitātes nosacījumi, kas noteikti Komisijas regulas Nr.651/2014 38.panta 5. un 6.punktos, tiek attiecināti uz atbalsta kumulāciju, kas ir pieļaujama SAM 4.1.1. ietvaros. |
| Komisijas regulas Nr.651/2014 12.panta 1.punkts | 55.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 9.panta 1. un 4.punkts | 57.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 38.pants | Vispārīga atsauce 60.punktā | Pārņemts pilnībā | Neparedz stingrākas prasības |
| Komisijas regulas Nr.651/2014 58.panta 4.punkts | 60.punkts | Pārņemts pilnībā | Neparedz stingrākas prasības |
| Komisijas regulas Nr.651/2014 59.pants | 60.punkts | Pārņemts pilnībā | Neparedz stingrākas prasības |
| Attiecīgā ES tiesību akta datums, numurs un nosaukums | Komisijas regula Nr.1407/2013 |
| A | B | C | D |
| Komisijas regulas Nr.1407/2013 1.panta 1.punkts | 23.punkts | Pārņemts pilnībā | Neparedz stingrākas prasības |
| Komisijas regula Nr.1407/2013 | Vispārīga atsauce 46.punktā | Pārņemts pilnībā | Neparedz stingrākas prasības |
| Komisijas regulas Nr.1407/2013 2.panta 2.punkts  | 50.punkts | Pārņemts pilnībā | Neparedz stingrākas prasības |
| Komisijas regulas Nr.1407/2013 3.panta 2., 8. un 9.punkts | 50.punkts | Pārņemts pilnībā | Neparedz stingrākas prasības |
| Komisijas regula Nr.1407/2013  | Vispārīgā atsauce 52.punktā | Pārņemts pilnībā | Neparedz stingrākas prasības |
| Komisijas regulas Nr.1407/2013 3.panta 2.punkts | 52.punkts | Pārņemts pilnībā | Neparedz stingrākas prasības |
| Komisijas regulas Nr.1407/2013 6.panta 4.punkts | 55.punkts | Pārņemts pilnībā | Neparedz stingrākas prasības |
| Komisijas regula Nr.1407/2013 | Vispārīga atsauce 58.punktā | Pārņemts pilnībā | Neparedz stingrākas prasības |
| Komisijas regulas Nr.1407/2013 6.panta 1. un 3.punkts | 58.punkts | Pārņemts pilnībā | Neparedz stingrākas prasības |
| Komisijas regula Nr.1407/2013 | Vispārīga atsauce 59.punktā | Pārņemts pilnībā | Neparedz stingrākas prasības |
| Komisijas regulas Nr.1407/2013 8.pants | 59.punkts | Pārņemts pilnībā | Neparedz stingrākas prasības |
| Attiecīgā ES tiesību akta datums, numurs un nosaukums | Regula Nr.1300/2013 |
| A | B | C | D |
| Regulas Nr.1300/2013 2.panta 2.punkts | 23.punkts | Pārņemts pilnībā | Neparedz stingrākas prasības |
| Attiecīgā ES tiesību akta datums, numurs un nosaukums | Regula Nr.1303/2013 |
| A | B | C | D |
| Regulas Nr.1303/2013 XII pielikuma 2.2.apakšpunkts | 41.punkts | Pārņemts pilnībā | Neparedz stingrākas prasības |
| Attiecīgā ES tiesību akta datums, numurs un nosaukums | Komisijas regula Nr.794/2004 |
| A | B | C | D |
| Komisijas regulas Nr. 794/2004 10. un 11.pants | 61.punkts | Pārņemts pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Saskaņā ar Komisijas Regulas Nr.651/2014 11.pantu Ekonomikas ministrija 20 darba dienu laikā pēc šī Ministru kabineta noteikumu projekta apstiprināšanas nosūta Eiropas Komisijai kopsavilkuma informāciju par šo atbalsta pasākumu. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši normatīvo aktu prasībām informācija par noteikumu projektu un tā virzību tiek publicēta Ekonomikas ministrijas tīmekļa vietnē.<https://em.gov.lv/lv/par_ministriju/sabiedribas_lidzdaliba/diskusiju_dokumenti/>Tāpat Noteikumu projekts ir publicēts Ministru kabineta tīmekļa vietnē:<https://www.mk.gov.lv/content/ministru-kabineta-diskusiju-dokumenti> |
| 2. | Sabiedrības līdzdalība projekta izstrādē | SAM 4.1.1. projektu iesniegumu vērtēšanas kritēriji ir saskaņoti Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā, kuras sastāvā ir iekļauti arī sociālie, nevalstiskā sektora un reģionālie partneri (2019.gada 17.septembra lēmums Nr. L-2019/08).Noteikumu projekts ir publicēts Ekonomikas ministrijas un Ministru kabineta tīmekļa vietnē, sabiedrībai ir dota iespēja informēt par iebildumiem un priekšlikumiem, ja tādi rodas. |
| 3. | Sabiedrības līdzdalības rezultāti | Izstrādāti šādi dokumenti, kas tiks saskaņoti Eiropas Savienības struktūrfondu un Kohēzijas fonda 2014.–2020.gada plānošanas perioda Uzraudzības komitejā:1. SAM 4.1.1. projektu iesniegumu vērtēšanas kritēriji un
2. kritēriju piemērošanas metodika un
3. noteikumu projekts.

Papildus iebildumi un priekšlikumi izstrādes procesā nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija kā atbildīgā iestāde, Centrālā finanšu un līgumu aģentūra kā sadarbības iestāde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija.Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav. |

Ekonomikas ministrs R. Nemiro

Vīza:

Valsts sekretārs Ē.Eglītis

Matisone; 67013241

Evelina.Matisone@em.gov.lv

1. https://www.em.gov.lv/files/es\_fondi/411\_SAM\_ExAnte\_190716.docx [↑](#footnote-ref-2)